CELEX: 62007TA0423
Language: hu
Date: 2011-05-19 00:00:00
Title: T-423/07. sz. ügy: A Törvényszék 2011. május 19-i ítélete — Ryanair kontra Bizottság (Állami támogatások — Verseny — Erőfölénnyel való visszaélés — Légiközlekedési ágazat — A müncheni repülőtér 2. termináljának kizárólagos használata — Intézményi mulasztás megállapítása iránti kereset — A Bizottság állásfoglalása — Okafogyottság — Eljárási kötelezettség — Hiány)

2.7.2011   
            
            
               HU
            
            
               Az Európai Unió Hivatalos Lapja
            
            
               C 194/12
            
         A Törvényszék 2011. május 19-i ítélete — Ryanair kontra Bizottság
   (T-423/07. sz. ügy) (1)
   
   (Állami támogatások - Verseny - Erőfölénnyel való visszaélés - Légiközlekedési ágazat - A müncheni repülőtér 2. termináljának kizárólagos használata - Intézményi mulasztás megállapítása iránti kereset - A Bizottság állásfoglalása - Okafogyottság - Eljárási kötelezettség - Hiány)
   2011/C 194/16
   Az eljárás nyelve: angol
   
      Felek
   
   
      Felperes: Ryanair Ltd (Dublin, Írország) (képviselő: E. Vahida ügyvéd)
   
      Alperes: Európai Bizottság (képviselők: L. Flynn, S. Noë és E. Righini meghatalmazottak)
   
      Az ügy tárgya
   
   A Bizottság mulasztásának megállapítása iránt benyújtott kérelem, amennyiben a Bizottság jogellenesen nem foglalt állást egyrészt a Németországi Szövetségi Köztársaság által a Lufthansának és Star Alliance-partnereinek — a müncheni repülőtér (Németország) 2. termináljának kizárólagos használata formájában — állítólagosan nyújtott támogatást, illetve másodlagosan a müncheni repülőtér állítólagos erőfölénnyel való visszaélését illetően benyújtott felperesi panasz tárgyában.
   
      Az ítélet rendelkező része
   
   
               1.
            
            
               A Ryanair Ltd által a Lufthansa számára nyújtott állítólagos állami támogatással kapcsolatos intézményi mulasztás megállapítása iránt előterjesztett kérelmekről már nem szükséges határozni.
            
         
               2.
            
            
               A Törvényszék elutasítja a Ryanair által a Lufthansa Star Alliance-partnerei számára nyújtott állítólagos állami támogatással kapcsolatos intézményi mulasztás megállapítása iránt előterjesztett kérelmeket.
            
         
               3.
            
            
               A Törvényszék elutasítja a Ryanair által az állítólagos erőfölénnyel való visszaéléssel kapcsolatos intézményi mulasztás megállapítása iránt előterjesztett kérelmeket.
            
         
               4.
            
            
               Az Európai Bizottság viseli saját költségeit és a Ryanair költségeinek felét.
            
         
               5.
            
            
               A Ryanair viseli saját költségei másik felét.
            
         
      (1)  HL C 8., 2008.1.12.